CELEX: 62008CA0212
Language: et
Date: 2011-06-30 00:00:00
Title: Kohtuasi C-212/08: Euroopa Kohtu (kaheksas koda) 30. juuni 2011 . aasta otsus (Conseil d’État (Prantsusmaa) eelotsusetaotlus) — Zeturf Ltd versus Prantsusmaa peaminister (Hobuste võiduajamiste tulemuste suhtes korraldatavate totode haldamise ainuõiguslik kord — EÜ artikkel 49 — Teenuste osutamise vabaduse piirang — Ülekaalukast üldisest huvist tulenevad põhjused — Eesmärk võidelda hasartmängusõltuvuse, pettuste ja kuritegevuse vastu ning toetada maaelu arengut — Proportsionaalsus — Piirav meede, mille eesmärk peab olema vähendada mänguvõimalusi ja piirata hasartmängutegevust ühtselt ja süstemaatiliselt — Dünaamilist turunduspoliitikat viljelev ettevõtja — Mõõdukas reklaamipoliitika — Traditsiooniliste kanalite kaudu turustamise ja Interneti teel turustamise takistuse hindamine)

27.8.2011   
            
            
               ET
            
            
               Euroopa Liidu Teataja
            
            
               C 252/2
            
         Euroopa Kohtu (kaheksas koda) 30. juuni 2011. aasta otsus (Conseil d’État (Prantsusmaa) eelotsusetaotlus) — Zeturf Ltd versus Prantsusmaa peaminister
   (Kohtuasi C-212/08) (1)
   
   (Hobuste võiduajamiste tulemuste suhtes korraldatavate totode haldamise ainuõiguslik kord - EÜ artikkel 49 - Teenuste osutamise vabaduse piirang - Ülekaalukast üldisest huvist tulenevad põhjused - Eesmärk võidelda hasartmängusõltuvuse, pettuste ja kuritegevuse vastu ning toetada maaelu arengut - Proportsionaalsus - Piirav meede, mille eesmärk peab olema vähendada mänguvõimalusi ja piirata hasartmängutegevust ühtselt ja süstemaatiliselt - Dünaamilist turunduspoliitikat viljelev ettevõtja - Mõõdukas reklaamipoliitika - Traditsiooniliste kanalite kaudu turustamise ja Interneti teel turustamise takistuse hindamine)
   2011/C 252/02
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d’État
   
      Põhikohtuasja pooled
   
   
      Hageja: Zeturf Ltd
   
      Kostja: Prantsusmaa peaminister
   
      Ese
   
   Eelotsusetaotlus — Conseil d’État (Prantsusmaa) — EÜ artiklite 49 ja 50 tõlgendamine — Niisuguse hobuste võiduajamiste suhtes korraldatavate hipodroomiväliste totode haldamise ainuõigusliku korra lubatavus, mis on kehtestatud üheainsa ühingu kasuks, mis on mittetulunduslik, kuid viljeleb dünaamilist turunduspoliitikat — Vajadus võtta arvesse üksnes Internetis pakutavaid hobutotosid või kogu hobuste võiduajamiste tulemustele korraldatavate totode sektorit toto vormist sõltumata?
   
      Resolutsioon
   
   
               1.
            
            
               EÜ artiklit 49 tuleb tõlgendada nii, et:
               
                           a)
                        
                        
                           hasartmängude sektoris tarbijakaitse iseäranis kõrge taseme tagada sooviva liikmesriigi seisukoht, et selle sektoriga seotud riske saab hallata ja mängudega seotud liigse kulutamise ennetamise ning mängusõltuvuse tekke vältimise eesmärke saab piisavalt tõhusalt ennetada üksnes ainuõiguste andmisega ühele ainsale, avaliku võimu kontrollile vahetult alluvale ühingule, võib olla põhjendatud;
                        
                     
                           b)
                        
                        
                           eelotsusetaotluse esitanud kohtu ülesanne on kontrollida, kas:
                           
                                       —
                                    
                                    
                                       siseriiklikud ametiasutused soovisid põhikohtuasja asjaolude asetleidmise ajajärgul ka tegelikult saavutada iseäranis kõrget kaitsetaset ja kas monopoli kehtestamist võib seda kaitsetaset arvestades pidada tõepoolest vajalikuks, ning kas
                                    
                                 
                                       —
                                    
                                    
                                       riiklik kontroll, millele ainuõigusi omava ettevõtja tegevus on põhimõtteliselt allutatud, toimub tõesti selleks, et ühtselt ja süstemaatiliselt järgida sellele ühingule seatud eesmärke;
                                    
                                 
                     
                           c)
                        
                        
                           selleks et olla vastavuses eesmärgiga võidelda kuritegevuse vastu ning vähendada mängimisvõimalusi, peab hasartmängu valdkonnas monopoli kehtestav siseriiklik regulatsioon:
                           
                                       —
                                    
                                    
                                       rajanema tõdemusel, et mängudega seotud kriminaalsed ja pettuslikud tegevused ning mängusõltuvus kujutavad endast asjaomase liikmesriigi territooriumil probleemi, mille lahenduseks oleks lubatud ja reguleeritud mängutegevuse laienemine; ning
                                    
                                 
                                       —
                                    
                                    
                                       lubama teha üksnes mõõdukat reklaami, mis on rangelt piiratud sellega, mis on vajalik, et suunata tarbijad selle kaudu lubatud hasartmängude võrgustikesse
                                    
                                 
                     
         
               2.
            
            
               Selleks et hinnata, millises ulatuses riivab süsteem, mis kehtestab ainuõigusliku korra hobuste võiduajamiste tulemustega seotud totode korraldamisel, teenuste osutamise vabadust, peab siseriiklik kohus arvestama kõiki omavahel asendatavaid turustuskanaleid vähemalt juhul, kui Interneti teel mängimise tagajärjeks ei ole hasartmängudega kaasnevate ohtude suurenemine võrreldes ohtudega, mis esinevad traditsiooniliste kanalite kaudu turustatavate mängude puhul. Niisuguse siseriikliku regulatsiooni puhul, mis kehtib ühtviisi nii hobuste võiduajamiste tulemustele korraldatavate online-totode pakkumistele kui ka traditsiooniliste kanalite kaudu tehtavatele pakkumistele, tuleb hinnata teenuste osutamise vabaduse riivet lähtuvalt piirangutest, mis on kehtestatud kogu asjaomasele sektorile.
            
         
      (1)  ELT C 197, 2.8.2008.